আশ্রয়ানে বসবাসরতরা জানান, গত (২৮ জুন) বৃহস্পতিবার দিবাগত রাত আনুমানিক ১০টায় পেটের ব্যাথা মারাত্বকভাবে বেড়ে গেলে তা সহ্য করতে না পেরে গলায় উড়না পেচিয়ে নিজ ঘরেই আঁড়ার সাথে ঝুলে আত্মহত্যা করে। নিহতের মা নিহার বেগম বলেন, মেয়েটি দীর্ঘদিন ধরে পেটের ব্যাথায় ভূগছিল। টাকার অভাবে মেয়েটিকে আমরা চিকিৎসা করাতে পারি নাই। ঘটনার রাতে আমার স্বামী খালে মাছ ধরতে গিয়েছিল আর আমি আমার স্বামীকে খাবার দিতে গিয়েছিলাম। ঘরে ফিরে এসে মেয়েকে ঝুলন্ত অবস্থায় দেখতে পেয়ে চিৎকার করলে আশপাশের লোকজন এসে উড়না কেটে নামিয়ে তাৎক্ষনিক ভাবে নগরকান্দা স্বাস্থ্য কমপ্লেক্সে নিয়ে গেলে কর্ত্তব্যরত ডাক্তার তাকে মৃত ঘোষনা করেন।